انا مسيحيه بفكر في الاسلام اديلي فتره ولما اتكلمت مع صاحبتي قالتلي ان الشيوخ بيضحكوا علي المسلمين بص انا بدور علي الحقيقه وعايزه اعرفها فكلمني بامانه انت مقتنع بدينك ولا بتضحكوا علي المسلمين
أهلا وسهلًا بك باحثةً عن الحقيقة، رزقني الله ورزقك الهداية وأدخلنا الجنة. أما عني أنا فكلما قرأت في الإسلام= ازددت يقينًا أنه دين الله، وأنه لا يمكن لبشر أن "يخترع" هذا الدين. يقينا تامًا.  وكلما قرأت في المسيحية وغيرها من الديانات الباطلة= ازددت حبًّا للإسلام، ويقينًا أن من قرأ القرآن طالبا الهُدى من الله= فسيدخل الإسلام. فكري.. انا هستفاد إيه لما أضحك على المسلمين؟ 99% من اللي شايفين الجواب دا= مش عارفين عني حاجة أصلا. فهستفاد إيه؟ دي حاجة زميلتك بتقولهالك عشان تكوني "زيها" أو "على مزاجها" حتى لو "المزاج" دا طريق النار. افهمي ان أي حد مسيحي طبيعي يقولك عننا اننا بنضحك على نفسنا، لكن إيه الفيصل؟ الحقائق. الدين نفسه. هكلمك بأمانة..  صاحبتك لو كانت مسيحية، فما قالته طبيعي.. هتقول لك -مثلا- الشيوخ دول ناس كويسين ومحترمين؟ مستحيل. ولو كانت مسلمة، فالامر غير مُستغرب؛ فالإعلام لا بارك الله فيه صوَّر المتدين بصورة الوَحْش، اللي لو حد ضايقه ممكن ياكله، حتى ان في واحدة مسيحية قالتلي في بداية انشائي لهذا الحساب= انا لو كلمتك باليوزر عشان احاورك هتيجي تفجر البيت .. بتقول وهي متأكدة..! مش بتهزر..! فمترميش ودنك مع حد مش عاوز مصلحتك، يوم القيامة مش سهل والنار مش شوية حر زي اللي احنا فيهم دول= عشان تسمعي من أي حد وتصدقيه وخلاص، عندك القرآن اقرأي فيه ! سيرة النبي اقرأي فيها ..! متسمعيش للناس اللي بتقولك "المسلمين كذا والشيوخ كذا والإسلام كذا" .. الناس دي مش هتنفعك يوم القيامة لان ليكي عقل. الموضوع بسيط لكنه محتاج حد عاوز الحقيقة مهما كلّفه الأمر. احنا عقلنا بيقول ان ربنا واحد. صح ؟  كدا المسيحية خرجت من الحِسبة، لأنها دين شرك بالله. واتكلمت في الموضوع دا كتير، هنا مثلا: https://ask.fm/Dr_Critic/answers/142507941250 احنا عقلنا بيقول ان ربنا كامل ليس ناقصًا، صح؟  اليهود (والمسيحيين هم كمان لان دا في المزامير) بيؤمنوا ان الله يغفل، ينام.. ويقال له: أفق أيها الرب.. لماذا تنام ..! ويقال عنه انه استراح في اليوم السابع بعدما خلق ..! المسيحيين بيؤمنوا ان ربنا تحمّل الكثير من النقائص، زي الصلب والضرب والبصق على وجهه وتعريته من ملابسه ..  حتى ان القديس أمبروسيوس يقول: الله تحمّل ما يليق بالإنسان من نقص. أما في القرآن : "الله لا إله إلا هو الحيّ القيّوم، لا تاخذه سِنةٌ ولا نوم .." "ولقد خلقنا السماوات والأرض وما بينهما في ستّة أيّام وما مسّنا من لُغُوب"  اللغوب: التعب. فالإسلام هو الدين الوحيد الذي يصف الله بما يتفق مع العقل والفطرة. عقلنا بيقول ان ربنا لا يتنقاض .. صح؟  في الكتاب المقدس تناقض رهيب زي دا: https://ask.fm/Dr_Critic/answers/142525856642 أما القرآن فلا تناقض فيه ..! قال الله: "ولو كان من عند غير الله لوجدوا فيه اختلافًا كثيرًا" اقرأي عن أدلة صحة الإسلام، فكري فيها بعقلك مش بكلام بيقولهولك حد، اقرأي الاجابتين دول عن صدق النبي محمد عليه الصلاة والسلام: 1-  https://ask.fm/Dr_Critic/answers/142711364738 2-  https://ask.fm/Dr_Critic/answers/142670674818 ادي لنفسك فرصة إنك تقري واجتهدي إنك تعرفي الحقيقة عشان مفيش وقت احنا أيامنا في الدنيا معدودة وفي آخرة فيها حاجة من اتنين. جنة أبدية. أو نار أبدية. واسئلتك عن الإسلام مُرحَّب بها.